Top 5 declarații despre Guvernul Grindeanu

Liviu Dragnea despre Răzvan Cuc (Ministerul Transporturilor): “Prin votul lor, românii ne-au cerut autostrăzi și siguranță în trafic. Eu cred că domnul Cuc este soluția perfectă.”

Călin Popescu Tăriceanu despre Teodor Meleșcanu (Ministerul de Externe): “L-am ales pe domnul Meleșcanu pentru că a demonstrat timp de 75 de ani că este un tânăr de viitor.”

Traian Băsescu despre Carmen Dan (Ministerul de Interne): “Să știți că nu e nimic greșit să pui o fostă secretară șef la Interne. Când eram pe vapor am văzut foarte multe filme în care secretara și polițista erau jucate de aceeași persoană. Totul e să ai un tip mustăcios care aduce pizza.”

Un grup de antreprenori mici și medii despre Alexandru Petrescu (Ministerul Economiei): “Avem toată încrederea! Am înțeles că domnia-sa a fost director la Poștă, deci știe ce să facă cu economia României.”

Un grup de activiști hipsteri: “Este un guvern echilibrat: avem și tineri, avem și persoane în vârstă, avem și femei…Mai lipseau niște handicapați și ar fi fost un guvern perfect politically correct. Adică stai, că n-au luat deocamdată nici o măsură. Mai sînt speranțe.”